Peste 300.000 de euro pentru nerespectarea regulilor GDPR, în România, în doi ani. Ce companii au fost amendate.
TAROM a fost sancţionat cu 5.000 de euro după ce datele personale ale mai multor pasageri au fost accesate neautorizat. Şi BCR a primit recent o amendă pentru că a colectat copiile de buletin ale clienţilor, pe WhatsApp. Raiffeisen Bank, Unicredit şi ING sunt printre entităţile cu cele mai mari amenzi încasate de la aplicarea GDPR în România.
Autoritatea Naţională de Supraveghere a Prelucrării Datelor cu Caracter Personal a amendat compania TAROM cu 5.000 de euro după ce datele personale a cinci pasageri au fost accesate şi divulgate.Nu este prima breşă de securitate pentru care compania naţională este sancţionată: spre finalul lui 2019, TAROM a fost sancţionată cu 20.000 de euro după ce unul dintre angajaţii companiei a accesat neautorizat aplicaţia de rezervări şi a fotografiat o listă cu datele personale a 22 de pasageri, după care a divulgat online lista.5.000 de euro, amendă pentru BCRÎn luna mai, şi BCR a primit o amendă de 5.000 de euro pentru că a colectat copiile de buletin ale clienţilor prin intermediul telefonului personal al unei angajate, acestea fiind transmise prin intermediul aplicaţiei WhatsApp.3.000 de euro, sancțiune pentru TelekomÎn iunie, compania Telekom a fost amendată cu 3.000 de euro pentru că nu a implementat suficiente măsuri de securitate.4.000 de euro, amendă pentru Enel MunteniaEnel Muntenia s-a ales cu o amendă de 4.000 de euro după ce a transmis, pe e-mail, datele personale ale unui client.ProLeasing Motors: 15.000 de euro amendăÎn iulie, operatorul ProLeasing Motors a fost amendat cu 15.000 de euro după ce a permis accesul la formularele completate de peste 400 de participanţi înscrişi la un concurs organizat pe Facebook.Unicredit, Raiffeisen Bank și ING, amendate pentru nerespectarea GDPRDin mai 2018, de când Regulamentul pentru Protecţia Datelor se aplică şi în România, au fost amendate mai multe bănci: Unicredit (130.000 de euro), Raiffeisen Bank (150.000 de euro) şi ING (80.000 de euro).Amenzi GDPR peste hotare: World Trade CenterŞi World Trade Center s-a ales cu o amendă după ce, în mediul online, a apărut o listă cu datele clienţilor cazaţi la hotel.Nu în ultimul rând, Autoritatea a dat mai multe sancţiuni şi firmelor care, spre exemplu, îşi supravegheau video angajaţii, fără ca aceştia să ştie.Situația GDPR în România, la nivel generalGDPR se aplică din mai 2018, în România fiind aplicate aproximativ 30 de amenzi. Până în ianuarie 2020, amenzile date în România depăşeau 300.000 de euro. România se află pe locul 3 în Europa la numărul de amenzi, după Spania şi Germania.